বাংলাদেশ বিশ্বের সবচেয়ে আশাবাদী দেশ। অর্থনৈতিক সম্ভাবনার উপর আন্তর্জাতিক জরিপকারী প্রতিষ্ঠান উইন গ্যালাপের জরিপে এই তথ্য দেয়া হয়েছে। জরিপে বলা হয়েছে, ৮১ শতাংশ বাংলাদেশী মনে করে ২০১৭ সাল হবে তাদের জন্য অর্থনৈতিক সম্ভাবনার। ১৪ শতাংশ মনে করে অর্থনৈতিক দুর্ভোগের আর ৫ শতাংশ মনে করে যেমন আছে তেমনই থাকবে। বাংলাদেশের পরেই রয়েছে ঘানার স্থান। বিশ্বের ৬৬টি দেশের উপর এই জরিপ পরিচালিত হয়। গ্যালাপের জরিপে বাংলাদেশকে বিশ্বের ১০টি প্রধান সুখী দেশের তালিকাতেও রাখা হয়েছে। জরিপে দেখানো হয় ৮৬ শতাংশ বাংলাদেশী মনে করে তারা খুব সুখী। ৬ শতাংশ নিজেদের অসুখী মনে করে। সুখী দেশের তালিকায় প্রথমে রয়েছে, ফিজি, তারপরে রয়েছে চীন, এরপর যথাক্রমে রয়েছে ফিলিপিন, ভিয়েতনাম, পানামা, ইন্দোনেশিয়া, পপুয়া নিউগিনি ও প্যারাগুয়ে। এর বাইরে তাদের জরিপে দ্রুত অর্থনৈতিক বিকাশমান দেশের তালিকায়ও রয়েছে বাংলাদেশ। এর বাইরে রয়েছে, ঘানা, আইভরিকোস্ট, পিজি, চায়না, ভারত ও ব্রাজিল।